ಫ್ರೆಂಚ್ ಪೊಟ್ಯಾಟೋ ʼಸಲಾಡ್ʼ ರೆಸಿಪಿ ಬೇಕಾಗುವ ಪದಾರ್ಥಗಳು : 4 ಕ್ಯಾರೆಟ್, 3 ಟೊಮೆಟೊ, ಅರ್ಧ ಕಪ್ ವಿನೈಗ್ರೇಟ್ ಸಾಸ್, ಒಗ್ಗರಣೆಗೆ ಎಣ್ಣೆ ಸಾಸಿವೆ, 250 ಗ್ರಾಂ ಬೇಯಿಸಿದ ಆಲೂಗಡ್ಡೆ, ರುಚಿಗೆ ತಕ್ಕಷ್ಟು ಉಪ್ಪು ಮೆಣಸು ಖಾರದ ಪುಡಿ, 1 ಬೆಂದ ಮೊಟ್ಟೆ, ಒಂದಿಷ್ಟು ಹೆಚ್ಚಿದ ಕೊತ್ತಂಬರಿ ಸೊಪ್ಪು. ವಿನೈಗ್ರೇಟ್ ಸಾಸ್ ಗೆ ಬೇಕಾದ ಪದಾರ್ಥಗಳು : 2 ಚಮಚ ವಿನಿಗರ್, 4 ಚಮಚ ಆಲಿವ್ ಆಯಿಲ್, ಅಗತ್ಯವಿದ್ದಷ್ಟು ಉಪ್ಪು ಮೆಣಸು. ತಯಾರಿಸುವ ವಿಧಾನ : ಸಾಸ್ ಗಾಗಿ ಎಲ್ಲವನ್ನೂ ಬೆರೆಸಿ ಲಘುವಾಗಿ ಕುದಿಸಬೇಕು. ನೀಟಾಗಿ ಕ್ಯಾರೆಟ್ ತುರಿದಿಡಿ. ಇದಕ್ಕೆ 4 ಚಮಚ ವಿನೈಗ್ರೇಟ್ ಸಾಸ್ ಬೆರೆಸಿ 1 ತಾಸು ಹಾಗೇ ನೆನೆಯಲು ಬಿಡಿ. ನಂತರ ಉಳಿದ ಸಾಸ್ ಗೆ, ಸಾಸಿವೆ ಒಗ್ಗರಣೆಯನ್ನು ಬೆರೆಸಿಡಿ. ಒಂದು ಬಟ್ಟಲಿಗೆ ಆಲೂ, ಹೆಚ್ಚಿದ ಟೊಮೆಟೊ ಹಾಕಿಡಿ. ಇದಕ್ಕೆಕ್ಯಾರೆಟ್ ಮಿಶ್ರಣ, ಒಗ್ಗರಣೆ, ತುರಿದ ಬೆಂದ ಮೊಟ್ಟೆ, ಹೆಚ್ಚಿದ ಕೊತ್ತಂಬರಿ ಸೊಪ್ಪು, ಉಪ್ಪುಖಾರ ಎಲ್ಲಾ ಸೇರಿಸಿ ಚೆನ್ನಾಗಿ ಗೊಟಾಯಿಸಿ. ಊಟದ ಜೊತೆಗೆ ಸವಿಯಲು ಕೊಡಿ.